OpenLLM-France/wikimedia huggingface dataset:
# Joanna Garcia

Joanna Garcia, també coneguda com a Joanna Garcia Swisher (Tampa, Florida, 10 d'agost del 1979) és una actriu estatunidenca.

## Biografia

Joanna és una actriu d'origen cubà per part paterna i espanyola per part materna. Començà a actuar als 10 anys, com protagonista d'una producció teatral local. Estava en la secundària quan la va descobrir un representant de Nickelodeon, cadena que la va traslladar a Mont-real, Canadà. on protagonitzà durant dos anys la sèrie Are You Afraid of the Dark?. Després d'estudiar un any en la Universitat de Florida es mudà a Hollywood i començà a actuar en la televisió i el cinema.
L'11 de desembre de 2010 es va casar amb el jugador de beisbol Nick Swisher, adquirint el seu cognom de casada des de llavors.

## Filmografia
### Cinema

* American Pie 2 (2001)
* No és una altra estúpida pel·lícula americana (Not Another Teen Movie) (2001)
* A-List (2006)
* Extreme Movie (2008)
* Revenge of the Bridesmaids (2010)
* Internship, TheThe Internship (2013)
* Fist Fight (2017)

### Televisió

* Clarissa Explains It All (1992)
* SeaQuest DSV (1994)
* Are You Afraid of the Dark? (1994-1996)
* Paso a paso (1996)
* Love's Deadly Triangle: The Texas Cadet Murder (1997)
* Second Noah (1996-1997)
* From the Earth to the Moon (1998)
* Any Day Now (1998)
* Party of Five (1998)
* Dawson's Creek (1999)
* Pacific Blue (1999)
* Providence (1999)
* Friends (1999)
* CI5: The New Professionals (1999)
* Freaks and Geeks (2000)
* Opposite Sex (2000)
* Freedom (2000)
* Boston Public (2000)
* Go Fish (2000)
* Going to California (2001)
* Off Centre (2001)
* What I Like About You (2001) com Fiona en Three little Words
* Family Guy (2001)
* The Initiation of Sarah (2006)
* Reba (2001-2007)
* Welcome to the Captain (2008)
* A Very Merry Daughter of the Bride (2008)
* Untitled Family Pilot (2009)
* Privileged (2008-2009)
* Gossip Girl (2009)
* How I Met Your Mother (2009)
* Revenge of the Bridesmaids (2010)
* Better with You (2010-2011)
* Els Pingüins de Madagascar - Shawna (veu) (2011)
* Once Upon a Time - com l'Ariel, la Sireneta (2013)-Present
* The Mindy Project (2014) 3 episodis
* The Astronaut Wives Club (2015) (10 episodis)
* Grandfathered (2015) Episodi: "Edie's Two Dads"
* Pitch (2016) 3 episodis
* Kevin (Probably) Saves the World (2017–2018)

## Referències

* ↑ «JoAnna Garcia Will Have Another Baby If Nick Swisher Does One Thing» (en anglès). [Consulta: 27 gener 2019].
* ↑ «Welcome to the World of JoAnna Garcia : People en Español», 11-12-2008. Arxivat de l'original el 2008-12-11. [Consulta: 27 gener 2019].
* ↑ «Joanna Garcia Biography (1979-)». [Consulta: 27 gener 2019].
* ↑ «The Joanna Garcia Picture Pages». [Consulta: 27 gener 2019].
* ↑ «Is Kate Hudson A-Rod's Good Luck Charm?» (en anglès). [Consulta: 27 gener 2019].
* ↑ «"'Reba' has a touch of Tampa"».
# Jill Rosemary Webster

Jill Rosemary Webster (Londres, 29 de setembre 1931) és una lingüista i catalanòfila anglesa, catedràtica de castellà i portuguès a la universitat de Toronto. Eiximenista.
Llicenciada en hispàniques per la Universitat de Liverpool, en història a la Universitat de Londres i doctora en llengües i literatures hispàniques a la Universitat de Toronto, on ha estat professora de llengua i literatura castellana i portuguesa. Hi ha dirigit el Centre d'Estudis Medievals. Ha estudiat l'anarquisme ibèric, és una especialista en la figura i obra de Francesc Eiximenis, ha publicat investigacions sobre els franciscans i els ordes mendicants de la Corona d'Aragó en el segle xiv. És membre de la North American Catalan Society. El 1996 ingressà a la secció Històrico-Arqueològica de l'Institut d'Estudis Catalans. El 1999 va rebre la creu de Sant Jordi.

## Obres

* La societat catalana al segle XIV (1967)
* Excerpts from the Works of Francesc Eiximenis (1982)
* Per Déu o per diners: els mendicants i el clergat al País Valencià (1998)
* Carmel in medieval Catalonia (1999)
* Els franciscans catalans a l'Edat Mitjana (2001)

## Referències

* ↑ Webster, Jill R. «Els menorets: the Franciscans in the realms of Aragon from St. Francis to the Black Death» (en castellà), 1993. [Consulta: 11 desembre 2023].
* ↑ «Fitxa de l'IEC». Arxivat de l'original el 2015-04-02. [Consulta: 23 març 2015].
* ↑ «Jill Rosemary Webster». [Consulta: 11 desembre 2023].
* ↑ Webster, J.R.. Carmel in Medieval Catalonia (en alemany). Brill, 1999. ISBN 978-90-04-11435-7 [Consulta: 11 desembre 2023].
* ↑ Webster, J.R.. Els franciscans catalans a l'edat mitjana: els primers menorets i menoretes a la Corona d'Aragó. Pagès Editors, 2000. ISBN 978-84-7935-726-9 [Consulta: 11 desembre 2023].

## Enllaços externs

* Obres de Jill R. Webster al CCUC
# Mare Fecunditatis

Mare Fecunditatis (el "Mar de la Fecunditat" o "Mar de la Fertilitat") és un mar lunar de 840 km de diàmetre. La conca de Fecunditatis va ser formada en el període Prenectarià, mentre que el material de la conca que envolta el mar és del nectarià. El material del mar és del període imbrià superior i és relativament prim comparat al Mare Crisium o Mare Tranquillitatis. Aquesta conca és superposada amb les conques Nectaris, Tranquillitatis, i Crisium. La conca de Fecunditatis coneix la de Nectaris al llarg de la vora occidental de Fecunditatis, amb l'àrea al llarg d'aquesta zona amb grabens arquejats. En la vora oriental de Fecunditatis hi ha el cràter Langrenus. A prop del centre queden els cràters interessants de Messier i Messier A.
Sinus Successus queda al llarg de la vora oriental del mar.

## Referències

* ↑ «Moon Mare/Maria». Gazetteer of Planetary Nomenclature. USGS Astrogeology. [Consulta: 20 agost 2010].
# Angolesos a França

Els angolesos a França són els immigrants originaris d'Angola i llurs descendents que viuen a França. En 2015 eren uns 17.000.

## Història

Els angolesos són una de les últimes comunitats africanes de França i una de les poques no francòfones. Molts d'ells viuen a París i els seus suburbis, encara que també s'han escampat per la resta de França. En 2013 van fundar una Confederação das Associações de Angolanos residentes em França (CAAF). En 2015 es va presentar a París la União da Diáspora Angolana amb l'objectiu de reforçar els lligams entre els angolesos residents a França i a la diàspora.

## Persones notables

* Blaise Matuidi, futbolista

## Referències

* ↑ «Création d'une confédération des Angolais en France - Société - Angola Press - ANGOP». Portalangop.co.ao. [Consulta: 20 agost 2014].
* ↑ Mais de 17 mil angolanos registados nos serviços consulares de França Arxivat 2017-08-12 a Wayback Machine., 17 de desembre de 2015
* ↑ France/Suite de la visite du Président de la République d'Angola : le communiqué de la Confédération des Associations Angolaises en France(CAAF)., 17 de maig de 2014
* ↑ Angolanos criam rede associativa Arxivat 2017-08-12 a Wayback Machine., Jornal de Angola, 9 d'abril de 2013
* ↑ União da Diáspora Angolana, apresentada em Paris a rfi.fr
# Antoni Casanovas i Bosch

Antoni Casanovas i Bosch (Sabadell, 13 de maig de 1795 - Barcelona, 7 de gener de 1867) fou un empresari tèxtil i alcalde de Sabadell.

## Biografia

Antoni Casanovas s'inicià en la indústria tèxtil com a teixidor pel seu compte i dos o tres cops l'any anava a Saragossa a vendre les peces de drap que havia teixit a casa i en tornava amb una part dels beneficis reinvertits en llana. Ben aviat, però, el 1824, amb altres fabricants de Barcelona, ja havia creat la primera empresa, que durà deu anys. El 1848, va començar a construir l'anomenat Vapor d'en Rovira, al carrer de la Concepció de Sabadell, un dels establiments tèxtils més puixants i significatius de l'època, que amb la nova força motriu del vapor assolí un gran increment de producció i el situà al capdavant de la indústria tèxtil sabadellenca.
Casanovas va ser regidor i jutge municipal, alcalde en diverses ocasions i comandant de la Milícia Nacional durant la guerra carlina. El 1863 va participar en la creació de l'Institut Industrial de Sabadell i va ser també un dels promotors del Teatre Principal. El 1859 va edificar el casal que du el seu nom al carrer de Sant Antoni, actual seu del Museu d'Història, que anteriorment havia acollit el Jutjat de Primera Instància, la Caixa d'Estalvis de Sabadell i l'Escola Industrial.

## Referències

* 1 2 3 Nomenclàtor. «Carrer de Casanovas i Bosch». Ajuntament de Sabadell. [Consulta: 25 abril 2014].
# Aristó de Corint

Aristó de Corint (en grec Ἀρίστων) va ser un militar grec fill de Pírric. Va participar en la guerra al costat de Siracusa durant la segona expedició atenenca a Sicília l'any 414 aC-413 aC, i va suggerir als siracusans una estratègia que els va donar la seva primera victòria naval.

## Referències

* ↑ Plutarc. Vides paral·leles, vol. IV: Pèricles i Fabi Màxim. Nícias Crassus. Fundació Bernat Metge, p.115. ISBN 8472259382.
# Aristóbulo Cala Cala

Aristóbulo Cala Cala (Hato, Departament de Santander, 13 de maig de 1990) és un ciclista colombià. Professional des del 2017, actualment corre a l'equip Sundark Arawak Eca. En el seu palmarès destaca la Volta a Colòmbia del 2017 i el Campionat nacional en ruta del 2021.

## Palmarès

* 2017
** 1r a la Volta a Colòmbia
* 2018
** Vencedor d'una etapa de la Volta a Costa Rica
* 2021
** Campió de Colòmbia en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Anselmo

Anselmo és una població dels Estats Units a l'estat de Nebraska. Segons el cens del 2000 tenia 159 habitants.

## Demografia

Segons el cens del 2000, Anselmo tenia 159 habitants, 68 habitatges, i 46 famílies. La densitat de població era de 227,4 habitants per km².
Dels 68 habitatges en un 26,5% hi vivien nens de menys de 18 anys, en un 52,9% hi vivien parelles casades, en un 10,3% dones solteres, i en un 30,9% no eren unitats familiars. En el 29,4% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,87.
Per edats la població es repartia de la següent manera: un 25,2% tenia menys de 18 anys, un 8,2% entre 18 i 24, un 25,8% entre 25 i 44, un 24,5% de 45 a 60 i un 16,4% 65 anys o més.
L'edat mediana era de 40 anys. Per cada 100 dones de 18 o més anys hi havia 101,7 homes.
La renda mediana per habitatge era de 28.281 $ i la renda mediana per família de 40.417 $. Els homes tenien una renda mediana de 23.750 $ mentre que les dones 11.750 $. La renda per capita de la població era de 13.892 $. Aproximadament el 9,1% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anselmo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Anselmo». American Fact Finder. Oficina del Cens dels Estats Units, 12-01-2010.
# Antonio Cornel Ferraz Doz y Ferraz

Antonio Cornel Ferraz Doz y Ferraz (Benasc, 31 de gener de 1745 - València, 14 de febrer de 1821) va ser un militar, polític i il·lustrat espanyol.

## La seva carrera militar

Va ingressar en l'exèrcit com a cadet en 1766. Va ser ajudant de camp del comte d'Aranda, qui li va fer participar en l'expulsió dels jesuïtes en 1767. Va participar en diferents accions militars, com Alger (1775), ultramar (1776) i Guerra contra la Convenció (1793-1795). Des de 1795 va ocupar els càrrecs de governador militar de Lleida, capità general de Mallorca i governador militar de València i del Principat de Catalunya, fins que en 1799 va ser cridat per Carles IV per ocupar el ministeri de la guerra.

## La seva carrera política

La seva enemistat amb Godoy li va implicar ser destituït en 1801. Els successos del 2 de maig de 1808 en Madrid el van sorprendre a Saragossa, on malgrat no acceptar la capitania general d'Aragó, va participar activament en la defensa de la ciutat durant el primer setge francès.
Després del primer setge, va ser cridat per la Junta Suprema Central per ocupar de nou el ministeri de la guerra, fins que es va dissoldre la junta en 1811. En aquest moment, afligit de certa malaltia, va passar a Mallorca per intentar guarir-se, i d'aquí a València, on va morir.

## Altres dades de la seva vida

Va pertànyer a la Reial Societat Econòmica Aragonesa d'Amics del País, en la qual va participar activament. Va ser el principal artífex de la construcció de l'actual recinte dels Banys de Benasc, amb finançament de la seva amiga la Duquessa d'Alba. Per la seva trajectòria militar va rebre diverses condecoracions al llarg de la seva vida.

## Referències

* ↑ Benasque: El Brigadier Francisco Javier Cornel y Ferraz Arxivat 2018-06-30 a Wayback Machine., diariodelaltoaragon.es
* ↑ Antonio Cornel Ferraz, Real Academia de la Historia

## Bibliografia

* Tambo Moros, J. y Martínez Tirao, A. J.; "Antonio Cornel y Ferraz. Ilustrado, militar y político". Zaragoza, 2010.
# Aratinga strenua

Aratinga strenua és una espècie d'ocell de la família dels psitàcids que habita els boscos, matolls i conreus del vessant americà del Pacífic, des d'Oaxaca i Chiapas, cap al sud, fins al sud-oest de Nicaragua.
# Antropologia ontològica

L'Antropologia ontològica és un corrent teòric i metodològic de l'antropologia que defèn que la recerca antropològica s'ocupe del món a què es refereix una cultura i no el «com». Malgrat que es divideix en dos corrents, aquestes tenen prou característiques en comú per definir un moviment.
Es va anar gestant des de la dècada de 1990 fins que va es va consolidar al 2013 a la reunió anual d'American Anthropological Association. Els autors fundadors són Philippe Descola i Eduardo Viveiros de Castro. Aquest interès destacat ha sigut anomenat per alguns com el "gir ontològic". Els autors posteriors als fundadors que destaquen són Martin Holbraad, Morten Pedersen i Rane Willerslev.

## Característiques

Els dos corrents de l'antropologia ontològica són el corrent representat per Philippe Descola i el representat per Eduardo Viveiros de Castro.
El punt principal del que parteix l'antropologia de les ontologies és el rebuig de la distinció Natura/Cultura com a oposició conceptual. P. Descola defineix naturalesa com una construcció que classificar-se segons un sistema animista, sistema totèmic, el naturalisme i l'analogisme. Eduardo Viveiros de Castro accepta un multinaturalisme que permet considerar, per exemple, una ontologia on l'oposició cultura/natura té característiques inverses a l'oposició occidental dotant a la cultura una naturalesa universal mentre que la natura és un aspecte relatiu.
Quan l'antropologia ontològica aprofundeix en la distinció entre natura i cultura es parla d'estudis d'ontologia ecològica.
Martin Holbraad enfocà el corrent en el mètode d'innovació conceptual al fer recerca tractant de construir ontologies a partir de l'altre (la cultura investigada) en compte d'investigar-la a partir de les pressuposicions sobre aquesta. El mètode considerat per Holbraad és el mètode ontogràfic.

## Referències

* 1 2 González Varela, 2015, p. 41.
* 1 2 González Varela, 2015, p. 42.
* ↑ González Varela, 2015, p. 41, 47.
* ↑ González Varela, 2015, p. 46-47.
* ↑ González Varela, 2015, p. 43.
* ↑ González Varela, 2015, p. 42-43.
* ↑ González Varela, 2015, p. 45-46.
* ↑ González Varela, 2015, p. 47.
* ↑ González Varela, 2015, p. 47-48.
* ↑ González Varela, 2015, p. 48.

## Bibliografia

* González Varela, Sergio Armando «Antropología y el estudio de las ontologías a principios del siglo XXI: sus problemáticas y desafíos para el análisis de la cultura». Estudios sobre las Culturas Contemporáneas, 21, 2015, pàg. 39-64.
* Bessire, Lucas; Bond, David «Ontological anthropology and the deferral of critique». American Ethnologist, 41, 3, 01-08-2014, pàg. 440–456. DOI: 10.1111/amet.12083.
* Paleček, Martin; Risjord, Mark «Relativism and the ontological turn within anthropology». Philosophy of the Social Sciences, 43, 1, 2013, pàg. 3-23.
# Antonio Pacheco D'Agosti

Antonio Pacheco D'Agosti (Montevideo, 11 d'abril de 1976) és un exfutbolista professional uruguaià, que ocupava la posició de davanter.

## Trajectòria

Destaca al CA Peñarol de la seua ciutat natal, on marca 38 gols en 96 partits. El 2001 marxa al continent europeu, fitxat per l'Inter de Milà. Però, tan sols apareix en un partit amb els neroazzurri, que el cediran al RCD Espanyol, el mateix Peñarol i a l'Albacete Balompié. Precisament fitxaria després pel conjunt manxec, que el tornaria a cedir, ara al Deportivo Alavés.
Després d'una breu estada a l'Argentina, el 2007 retorna al Peñarol, recuperant de nou l'olfacte golejador.

## Internacional

Pacheco va jugar 12 partits amb la selecció de l'Uruguai, marcant-hi 3 gols. Va participar en la Copa Amèrica de 1999, així com a la Copa Confederacions de 1997.

## Referències

* ↑ «Antonio Pacheco» (en anglès). National Football Teams. [Consulta: 16 octubre 2011].

## Enllaços externs

* Perfil a BDFutbol (anglès)
* Arxiu de l'Inter Arxivat 2007-03-10 a Wayback Machine. (italià)
# Arne Anka

Arne Anka és una tira còmica sueca dibuixada per Charlie Christensen sota el pseudònim Alexander Barks des de 1983 fins a 1995 i represa el 2004. El personatge protagonista, Arne Anka és un ànec antropomòrfic amb una semblança física amb l'Ànec Donald (que és anomenat Kalle Anka en Suec). La semblança amb Donald és només física i la trama de les historietes dels personatges poc tenen a veure; els còmics d'Arne Anka sovint tenen lloc a un bar, Zeke, on Arne s'emborratxa mentre cínicament xerra sobre la societat i l'actualitat, normalment companyat pel seu amic, Krille Krokodil, un cocodril.
Charlie Christensen utilitza els seus amics com inspiració pels personatges i guions d'Arne Anka. Un dels seus amics ha dit que ell a vegades s'adona que Charlie Christensen fa una mirada particular en alguna situació, per a descobrir unes quantes setmanes més tard que la frase que en eixe moment va dir ha aparegut a la tira còmica.
El 1995, Arne Anka es va representar com una obra de teatre a Estocolm, guionitzada pel mateix Christensen, i que s'anomenà "Arne Anka - en afton på Zekes" ("Arne Anka - una nit a Zeke "). Robert Gustafsson feia d'Arne.

## L'amenaça de Disney

A començament dels anys 90, The Walt Disney Company va amenaçar de demandar l'autor, Charlie Christensen, a causa de la similitud d'Arne Anka amb l'Ànec Donald. Com a resposta, Charlie Christensen va dibuixar una historieta al voltant d'Arne fingint la seva pròpia mort, per tal de fer-se cirurgia plàstica al bec de manera secreta. Arne retornava llavors amb un bec nou, puntegut, i el pseudònim de l'autor Alexander Barks era canviat a Alexander X.
Tanmateix, després d'una temporada, en altra historieta Arne se n'anava a una botiga de disfresses per comprar un bec postís, exactament igual que l'original. Aquest bec nou es va dibuixar amb una petita goma elàstica fins que es va arxivar l'amenaça de demanda.

## Tornada

El desembre de 2004, Arne tornava a aparèixer a un còmic, concretament la nova sèrie de Christensen, Konrad K (ara reanomenada Arne Anka & Konrad K, car Arne Anka ha esdevingut, de nou, el protagonista de la sèrie). La sèrie es publica al diari mensual suec Dagens Arbete. En aquesta nova etapa, Arne està divorciat, té tres fills i és tan cínic i està tan deprimit com abans.

## Enllaços externs

* Arne Anka & Konrad K a Dagens Arbete (en suec)
# Aptostichus

Aptostichus és un gènere d'aranyes migalomorfas de la família dels euctenízids (Euctenizidae). Viuen predominantment al sud de Califòrnia, als Estats Units.

## Espècie

* Aptostichus aguacaliente Bond, 2012
* Aptostichus angelinajolieae Bond, 2008
* Aptostichus anzaborrego Bond, 2012
* Aptostichus asmodaeus Bond, 2012
* Aptostichus atomarius Simon, 1891
* Aptostichus barackobamai Bond, 2012
* Aptostichus bonoi Bond, 2012
* Aptostichus cabrillo Bond, 2012
* Aptostichus cahuilla Bond, 2012
* Aptostichus cajalco Bond, 2012
* Aptostichus chavezi Bond, 2012
* Aptostichus chemehuevi Bond, 2012
* Aptostichus chiricahua Bond, 2012
* Aptostichus dantrippi Bond, 2012
* Aptostichus derhamgiulianii Bond, 2012
* Aptostichus dorothealangeae Bond, 2012
* Aptostichus edwardabbeyi Bond, 2012
* Aptostichus elisabethae Bond, 2012
* Aptostichus fisheri Bond, 2012
* Aptostichus fornax Bond, 2012
* Aptostichus hedinorum Bond, 2012
* Aptostichus hesperus (Chamberlin, 1919)
* Aptostichus huntington Bond, 2012
* Aptostichus icenoglei Bond, 2012
* Aptostichus isabella Bond, 2012
* Aptostichus killerdana Bond, 2012
* Aptostichus lucerne Bond, 2012
* Aptostichus mikeradtkei Bond, 2012
* Aptostichus miwok Bond, 2008
* Aptostichus muiri Bond, 2012
* Aptostichus nateevansi Bond, 2012
* Aptostichus pennjillettei Bond, 2012
* Aptostichus sarlacc Bond, 2012
* Aptostichus satleri Bond, 2012
* Aptostichus serrano Bond, 2012
* Aptostichus sierra Bond, 2012
* Aptostichus simus Chamberlin, 1917
* Aptostichus sinnombre Bond, 2012
* Aptostichus stanfordianus Smith, 1908
* Aptostichus stephencolberti Bond, 2008

## Referències

* ↑ Bond, Jason E. & Brent D. Opell «Phylogeny and taxonomy of the genera of south-western North American Euctenizinae trapdoor spiders and their relatives (Araneae: Mygalomorphae, Cyrtaucheniidae)». Zoological Journal of the Linnean Society, 136, 3, 2002, pàg. 487–534. DOI: 10.1046/j.1096-3642.2002.00035.x.
* ↑ Bond, Jason E. & Amy K. Stockman «An Integrative Method for Delimiting Cohesion Species: Finding the Population-Species Interface in a Group of Californian Trapdoor Spiders with Extreme Genetic Divergence and Geographic Structuring». Systematic Biology, 57, 4, 2008, pàg. 628–646. DOI: 10.1080/10635150802302443. PMID: 18686196.
# Aptychotrema

Aptychotrema és un gènere de peixos de la família dels rinobàtids.

## Taxonomia

* Aptychotrema rostrata (Shaw, 1794)
* Aptychotrema bougainvillii (Müller & Henle, 1841)
* Aptychotrema timorensis (Last, 2004)
* Aptychotrema vincentiana (Haacke, 1885)

## Referències

* ↑ The Taxonomicon (anglès)
* ↑ Animal Diversity Web (anglès)
* ↑ UNEP-WCMC Species Database (anglès)

## Bibliografia

* McEachran, J.D.: "Rhinobatidae. Peces guitarra", a W. Fischer, F. Krupp, W. Schneider, C. Sommer, K.E. Carpenter i V. Niem (editors). Guia FAO para Identification de Especies para los Fines de la Pesca. Pacifico Centro-Oriental, planes 778-781. Any 1995.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aptià

| Període | Època | Estatge | Edat (Ma) |
| Paleogen | Paleocè | Danià | (més recent) |
| Cretaci | Superior | Maastrichtià | 72,1 ± 0,2 |
| Cretaci | Superior | Campanià | 83,6 ± 0,2 | 83,6 ± 0,2 |
| Cretaci | Superior | Santonià | 86,3 ± 0,5 | 86,3 ± 0,5 |
| Cretaci | Superior | Coniacià | 89,8 ± 0,3 | 89,8 ± 0,3 |
| Cretaci | Superior | Turonià | 93,9 | 93,9 |
| Cretaci | Superior | Cenomanià | 100,5 | 100,5 |
| Cretaci | Inferior | Albià | ~ 113,0 | ~ 113,0 |
| Cretaci | Inferior | Aptià | ~ 125,0 | ~ 125,0 |
| Cretaci | Inferior | Barremià | ~ 129,4 | ~ 129,4 |
| Cretaci | Inferior | Hauterivià | ~ 132,6 | ~ 132,6 |
| Cretaci | Inferior | Valanginià | ~ 139,8 | ~ 139,8 |
| Cretaci | Inferior | Berriasià | ~ 145,0 | ~ 145,0 |
| Juràssic | Superior | Titonià | (més antic) |
| Comissió Internacional d'Estratigrafia (2020) ||||
El període Aptià (per la ciutat d'Apt a França) és el cinquè estatge faunístic del Cretaci inferior. Comprèn el període entre fa ~ 125,0 milions d'anys i fa ~ 113,0 milions d'anys.